stanford-oval/wikipedia huggingface dataset:
Carl Godager Kaas

| Mitalit | Mitalit | Mitalit |  |
| --- | --- | --- | --- |
|  Carl Waaler Kaas Trondheimin MM-kilpailuiden 2010 keskimatkan karsinnassa. |  Carl Waaler Kaas Trondheimin MM-kilpailuiden 2010 keskimatkan karsinnassa. |  Carl Waaler Kaas Trondheimin MM-kilpailuiden 2010 keskimatkan karsinnassa. |  |
Maa:   Norja
Miesten suunnistus
| MM-kilpailut  | MM-kilpailut  | MM-kilpailut  |  |
|  Kultaa | Trondheim 2010 | keskimatka |  |
|  Kultaa | Strömstad 2016 | viesti |  |
|  Hopeaa | Trondheim 2010 | viesti |  |
|  Hopeaa | Savoie 2011 | viesti |  |
|  Hopeaa | Lausanne 2012 | viesti |  |
|  Hopeaa | Inverness 2015 | viesti |  |
| EM-kilpailut  | EM-kilpailut  | EM-kilpailut  |  |
|  Hopeaa | Jeseník 2016 | viesti |  |
|  Pronssia | Otepää 2006 | viesti |  |
|  Pronssia | Primorsko 2010 | viesti |  |
|  Pronssia | Falun 2012 | keskimatka |  |
Carl Godager Kaas (ent. Carl Waaler Kaas, s. 28. heinäkuuta 1982) on norjalainen suunnistaja, joka voitti maailmanmestaruuden keskimatkalla 2010 ja viestissä 2016.
Godager Kaas, silloiselta nimeltään Waaler Kaas, saavutti Otepään EM-kilpailuissa 2006 viestipronssia Lars Skjesetin ja Øystein Kvaal Østerbøn kanssa sekä sijoittui sprintissä 14:nneksi. Seuraavana vuonna avoimissa Pohjoismaiden mestaruuskilpailuissa hän sijoittui keskimatkalla neljänneksi. Ensimmäisissä aikuisten MM-kilpailuissaan Olomoucissa 2008 hän sijoittui pitkällä matkalla 11:nneksi. Vuoden 2009 O-Ringenin keskimatkalla hän saavutti ensimmäisen maailmancupin osakilpailuvoittonsa.
Primorskon EM-kilpailuissa 2010 Godager Kaas voitti jälleen viestipronssia sekä sijoittui pitkällä matkalla neljänneksi, keskimatkalla kahdeksanneksi ja sprintissä 26:nneksi. Viestissä hänen kanssaan suunnistivat Holger Hott ja Olav Lundanes. Samana vuonna Trondheimin MM-kilpailuissa hän voitti keskimatkan maailmanmestaruuden ja sai viestissä hopeaa. Savoien MM-kilpailuissa 2011 saavutuksina olivat hopea viestissä, 13. sija keskimatkalla ja 15. sija pitkällä matkalla. Vuoden 2012 EM-kilpailuista Falunista tuli pronssia keskimatkalta, neljäs sija viestistä ja 15. sija sprintistä. Saman vuoden MM-kilpailuissa Lausannessa Godager Kaas sai hopeaa viestissä ja sijoittui 22:nneksi keskimatkalla.
Kaksi seuraavaa vuotta eivät tuoneet lisää arvokisamitaleja. Vuokatin MM-kilpailuissa 2013 Godager Kaas sijoittui viestissä kuudenneksi, keskimatkalla seitsemänneksi ja sprintissä 21:nneksi. Vuonna 2013 hän voitti yhden maailmancupin osakilpailun.
Trentinon MM-kilpailuissa 2014 hän sijoittui viestissä neljänneksi ja keskimatkalla seitsemänneksi. Invernessin MM-kilpailuissa 2015 tuloksena oli hopeaa viestissä ja 18. sija keskimatkalla. Jeseníkin EM-kilpailuissa 2016 hän sai hopeaa viestissä ja sijoittui neljänneksi pitkällä matkalla ja 14:nneksi keskimatkalla. Samana vuonna Strömstadissa hän voitti maailmanmestaruuden viestissä Magne Dæhlin ja Olav Lundanesin kanssa sekä sijoittui MM-kisojen pitkällä matkalla viidenneksi.
Seuratasolla Godager Kaas edustaa Bækkelagets SK:ta. Aikaisemmin hän on edustanut Heming/Njård OL (–2001), IL Tyrvingia (2002–2003), NTNUI:ta (2002–2009).
Chiang Mai

| Chiang Mai เชียงใหม่ |
| --- | --- |

 Chiang Mai
 18°47′42″N, 98°59′56″E 
Valtio:  Thaimaa
Provinssi:  Chiang Mai
Kokonaispinta-ala:  405 km2
Väkiluku 2022 ja 1997:  1 198 000  ja 354 000 
 www.cmcity.go.th 
Chiang Main kaupungin vanhaa osaa.
Kaupunginmuuria
Chiang Mai (thaiksi เชียงใหม่, "uusi kaupunki") on Pohjois-Thaimaan suurin kaupunki ja Chiang Main provinssin pääkaupunki. Se sijaitsee noin 700 kilometriä pohjoiseen Bangkokista Ping-joen varrella. Koko provinssin väkiluku on yli 1,5 miljoonaa ja Chiang Main kaupunkialueen lähes 700 000. Virallisessa Chiang Main kaupungissa (thetsaban nakhon) asuu runsaat 150 000 asukasta. Chiang Mai on Thaimaan toiseksi suurin kaupunki Bangkokin ollessa ylivoimaisesti suurin.
Historia

Kuningas Mengrai perusti Chiang Main vuonna 1296. Kaupungista tuli osa Siamia virallisesti vuonna 1774, kun thaikuningas Taksin valtasi sen burmalaisilta.
Temppelien kaupunki

Chiang Main vanhaa kaupunkia ympäröi neliönmuotoinen vallihauta sekä vallihaudan sisällä kiertävät punatiiliset muurinrauniot. Muurien sisällä ovat kaupungin pyhimmät buddhalaistemppelit: Wat Phra Singh, Wat Chedi Luang ja Wat Chiang Man.
Aiheesta muualla

Kuvia tai muita tiedostoja aiheesta Chiang Mai Wikimedia Commonsissa
Breakaway (Transformers)

| Breakaway |
| --- | --- |
 Breakaway Transformers: Revenge of the Fallen The Game-pelissä
Ensiesiintyminen:  Transformers: Timelines (2009)
Henkilötiedot
Koko nimi:  Breakaway
Asema:  Ilmasoturi
Ryhmäsidokset:  Autobotit Aerialbotit
Sukupuoli:  Mies
Muuntautumismuodot:  F-35 Lightning II
Näyttelijä(t):  Andrew Kishino (2009) Christian Lanz (2011)
Breakaway on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 2007 Transformers: Timelines -lelusarjassa.
Transformers: Timelines

Breakaway oli tässä lelusarjassa yksi Autoboteista, jotka muodostavat 13 alkuperäiseen transformeriin kuuluvan Nexus Maximuksen (tunnettu myöhemmin nimellä Nexus Prime).
Videopelit > Transformers: Revenge of the Fallen -videopeli

Breakaway on Transformers: Revenge of the Fallen -pelissä yksi viidestä Autobottikampanjan pelihahmosta ja heistä myös ainoa lentokykyinen (lukuun ottamatta Jetfiren osilla päivitetty versiota Optimuksesta). Breakaway käyttää aseinaan fuusiosädetarkkuuskivääriä ja ketjukanuunaa. Erikoiskykynä hänellä on lämpöaalto, joka ylikuumentaa vihollisten aseet väliaikaisesti. Breakawayn äänenä pelissä on Andrew Kishino.
Breakawayn piti esiintyä myös elokuvassa Transformers: Kaatuneiden kosto, mutta sen sijaan pääsikin vain sen peliversioon.
Videopelit > Transformers: Dark of the Moon -videopeli

Transformers: Dark of the Moon -pelissä Breakaway esiintyvästä kolmesta Aerialbotista. Xbox 360- ja PlayStation 3-versioissa hän on pelattava hahmo moninpelitilassa. Breakawayn äänenä pelissä on Christian Lanz.
Aiheesta muualla

Lisätietoa Breakawaystä TFWIKI.Netissä, Transformers-aiheisesta wikiassa
Chris Iwelumo

Iwelumo vuonna 2012
Christopher Robert "Chris" Iwelumo (s. 1. elokuuta 1978 Coatbridge) on skotlantilainen jalkapalloilija, pelipaikaltaan hyökkääjä.
Iwelumon isä on nigerialainen ja äiti skotlantilainen.
Ammattilaisura

Vuonna 1995 alkaneella ammattilaisurallaan Iwelumo on edustanut vuoden 2014 loppuun mennessä yhteensä 18 eri seuraa neljässä eri maassa. Englannin Valioliigassa Iwelumo pelasi 15 ottelua Wolverhamptonin riveissä kaudella 2009–2010.
Eniten otteluita samassa seurassa Iwelumolle tuli vuosina 2005–2007 Colchester Unitedissa, jossa hän teki 92 sarjaottelussa 35 maalia.
Ammattilaisura > Maajoukkueura

Iwelumo on pelannut Skotlannin A-maajoukkueessa neljä ottelua. Hän on myös ajoittain toiminut kapteenin tehtävissä.
Saavutukset

Brighton & Hove Albion
Ykkösliigan playoff-voittaja (2004)
Colchester United
Ykkösliigan toinen sija (2005–06)
Wolverhampton Wanderers
Championship (2008–09)
St. Johnstone
Skotlannin cup (2013–14)
CAB Madeira

| Clube Amigos do Basquete |
| --- | --- |

Liiga:  Liga Portuguesa de Basquetebol
Perustettu:  1979
Areena:  Pavilhão do CAB kapasiteetti 680
Kotipaikka:  Funchal, Madeira
Värit:           
Presidentti:   Sidónio Vieira
Päävalmentaja:   João Freitas
Kotisivu:  www.cabmadeira.net
CAB Madeira on madeiralainen koripalloseura Funchalista.
Historia

Seura perustettiin vuonna 1979, jolloin kaveripiiri päätti aloittaa harjoitteluseuran. Pian toiminta kuitenkin laajeni valtakunnalliseksi ja vuonna 1986 seuran naisten joukkue nousi valtakunnalliseen sarjaan. Vuonna 1989 CAB aloitti miesjoukkueen toiminnan ja vuonna 1997 se nousi pääsarjaan. Ensimmäistä kertaa joukkue osallistui miehissä eurosarjoihin kaudella 1999–2000, jolloin CAB pelasi Korać Cupissa. Vuonna 2003 joukkue pelasi maansa cup-finaalissa. Vuosina 2002–2006 seura osallistui EuroCup Challengeen. Kaudella 2008–2009 CAB selviytyi maassaan välieriin asti, mikä on seuran miesjoukkueen historian paras saavutus kotimaan sarjassa.
Seuran naisten joukkue voitti maan mestaruuden vuonna 2006, jonka lisäksi se on osallistunut naisten EuroCupiin.
Aiheesta muualla

Viralliset kotisivut (Arkistoitu – Internet Archive) (portugaliksi)
Chytra

Chytra voi viitata seuraaviin:
Chytra, kylä Puolassa
Avgó eli Chýtra, pieni Jooniansaariin kuuluva saari Kreikassa
khytra (lat. chytra), antiikin aikainen vaasityyppi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chytra”, voi hakea sivunnimihaulla, laajalla sivunnimihaulla tai tekstihaulla.
Daniel Antúnez

| 0 | 1 | 2 |
| --- | --- | --- |

Henkilötiedot
Koko nimi: Daniel Antúnez Burgos
Syntymäaika: 10. helmikuuta 1986 (ikä 38)
Syntymäpaikka: Santa Ana, Kalifornia, Yhdysvallat
Pelipaikka: keskikenttäpelaaja
Pituus: 178 senttimetriä
Seura
Seura: Estudiantes Tecos
Pelinumero: 24
Junioriseurat
2004–2005 2006–2007: Lon Morris College Hartford Hawks
Seurat
| Vuodet | Seura | O (M) |
| 2008 2009 2010 2011– | Rochester Rhinos Pallo-Iirot Inter Turku Estudiantes Tecos | 8 (1) 6 (6) 16 (1) |
 Seurajoukkueuran tilastot kattavat vain kansalliset sarjat, päivitetty 6. elokuuta 2010.
Daniel Antúnez Burgos (s. 10. helmikuuta 1986 Santa Ana, Kalifornia, Yhdysvallat) on yhdysvaltalais-meksikolainen jalkapalloilija. Pelipaikaltaan hän on keskikenttäpelaaja. 178 senttimetriä pitkä Antúnez edustaa Meksikon pääsarjassa Primera División de Méxicossa pelaavaa Estudiantes Tecosia.
Kaliforniassa varttunut Antúnez hankki high school -koulutuksensa ensin kotikaupungissaan Santa Ana High Schoolissa ja kolmannesta vuodesta lähtien Robert E. Lee High Schoolissa Texasissa. Korkeakoulutasolla hän opiskeli Lon Morris Collegessa ja Hartfordin yliopistossa edustaen myös molempien koulujen jalkapallojoukkueita. 2008 MLS Supplemental Draft -varaustilaisuudessa tammikuussa 2008 Colorado Rapids varasi Antúnezin kolmannella kierroksella koko tilaisuuden 33. pelaajana. Hän ei kuitenkaan saanut seuraan ammattilaissopimusta, vaan pelasi vain yhden reservijoukkueen ottelun. Saman vuoden elokuussa USL First Divisionissa pelaava Rochester Rhinos hankki hänet.
Elokuussa 2009 Suomen kolmanneksi korkeimmalla sarjatasolla Kakkosessa pelaava Rauman Pallo-Iirot hankki Antúnezin loppukauden kattavalla sopimuksella. Hän pelasi seurassa hyökkääjänä ja teki kuudessa sarjaottelussa yhtä monta maalia. Antúnezista kiinnostuttiin myös Suomen korkeammilla sarjatasoilla, ja maaliskuussa 2010 hän allekirjoitti sopimuksen Veikkausliigan Inter Turun kanssa. Kauden jo päätyttyä joulukuussa 2010 Antúnez siirtyi nykyiseen seuraansa.
Aiheesta muualla

Transfermarkt (englanniksi) (saksaksi) (italiaksi)
zerozerofootball.com (englanniksi)
Christian Neureuther

Christian Neureuther vuonna 2014.
Christian Neureuther (s. 28. huhtikuuta 1949) on saksalainen, vuosina 1969–1981 maailmancupissa kilpaillut alppihiihtäjä. Hän menestyi parhaiten pujottelussa, jossa hän voitti kuusi maailmancupin osakilpailua ja sijoittui olympialaisissa kahdesti viidenneksi.
Neureuther kilpaili arvokisoissa ensimmäisen kerran Sapporon olympialaisissa 1972, ja siellä hän sijoittui pujottelussa 11:nneksi ja keskeytti suurpujottelukilpailun ensimmäisellä kierroksella. Innsbruckin olympialaisissa 1976 hän sijoittui pujottelussa viidenneksi yli kaksi sekuntia pronssimitalistille hävinneenä ja suurpujottelussa 30:nneksi. Garmisch-Partenkirchenin MM-kilpailuissa 1978 hän sijoittui pujottelussa kuudenneksi. Lake Placidin olympialaisissa 1980 hän oli pujottelussa viides 0,08 sekunnin päässä mitalisijasta.
Neureuther voitti urallaan kuusi maailmancupin pujottelun osakilpailua, joista kaksi tammikuussa 1973, kaksi tammikuussa 1974 ja kaksi tammikuussa 1979. Hän ylsi kolmen parhaan joukkoon 20 kertaa, ensimmäisen kerran tammikuussa 1971 ja viimeisen kerran helmikuussa 1980. Maailmancupin kokonaiskilpailussa hän sijoittui parhaimmillaan neljänneksi kaudella 1972–1973, kahdeksanneksi kaudella 1970–1971 ja yhdeksänneksi kaudella 1973–1974. Pujottelun maailmancupissa hän sijoittui toiseksi kausina 1972–1973 ja 1973–1974 edellään molemmilla kerroilla Italian Gustav Thöni.
Neureuther avioitui alppihiihdon olympiavoittaja Rosi Mittermaierin kanssa. Heidän lapsistaan poika Felix menestyi myös alppihiihtäjänä ja tytär Ameli on työskennellyt muotisuunnittelijana.
Maailmancupin osakilpailuvoitot

| Päivä | Paikka | Laji |
| --- | --- | --- |
| 14. tammikuuta 1973 |  Wengen | pujottelu |
| 21. tammikuuta 1973 |  Megève | pujottelu |
| 5. tammikuuta 1974 |  Garmisch-Partenkirchen | pujottelu |
| 20. tammikuuta 1974 |  Wengen | pujottelu |
| 9. tammikuuta 1979 |  Crans-Montana | pujottelu |
| 21. maaliskuuta 1979 |  Kitzbühel | pujottelu |
Darwin Andrade

| Henkilötiedot |
| --- | --- | --- | --- |
Koko nimi: Darwin Zamir Andrade Marmolejo
Syntymäaika: 11. helmikuuta 1991 (ikä 33)
Syntymäpaikka: Quibdó, Kolumbia
Pelipaikka: Vasen puolustaja
Pituus: 176 cm
Seura
Seura: Standard Liège
Seurat
| Vuodet | Seura | O | (M) |
| 2010-14 | La Equidad | 98 | (3) |
| 2014 | Sint-Truiden | 0 | (0) |
| 2014 | → Újpest FC (laina) | 0 | (0) |
| 2014-15 | Újpest FC | 1 | (0) |
| 2014-15 | → Standard Liège (laina) | 19 | (0) |
| 2015- | Standard Liège | 0 | (0) |
Maajoukkue
| 2015- | Kolumbia | 3 | (0) |
 Seurajoukkueuran tilastot kattavat vain kansalliset sarjat, päivitetty 4. heinäkuuta 2015.  Maajoukkueuran tilastot päivitetty 4. heinäkuuta 2015.
Darwin Zamir Andrade Marmolejo (11. helmikuuta 1991, Quibdó) on kolumbialainen jalkapalloilija. Hän edustaa liégeläistä Standard Liègeä. Hän on pelipaikaltaan vasen puolustaja.
Andrade aloitti ammattilaisuransa vuonna 2010 bogotálaisessa La Equidadissa. Hän pelasi La Equidadissa yhteensä 98 ottelua tehden niissä kolme maalia. Tammikuussa 2014 Andrade siirtyi sinttruidenilaiseen Sint-Truidense VV:hen. Saman vuoden helmikuussa pelaamatta yhtään ottelua Sint-Truidensessä hän siirtyi lainalle budapestilaiseen Újpestiin. Hän siirtyi vapaalla siirrolla Újpestiin heinäkuussa 2014, mutta elokuussa 2014 hän siirtyi lainalle Standard Liègeen. Hän pelasi Újpestissa yhteensä yhden ottelun. Standard Liège osti Andraden kahden miljoonan euron siirtosummalla 3. heinäkuuta 2015. Hän pelasi ensimmäisellä kaudella 19 ottelua tekemättä maaleja.
Kolumbian maajoukkueessa Andrade debytoi 25. maaliskuuta 2015 ystävyysottelussa Bahrainia vastaan. Hänet valittiin Kolumbian joukkueeseen vuoden 2015 Copa Américaan, mutta ei pelannut turnauksessa otteluakaan. Hän on pelannut maajoukkueessa yhteensä kolme ottelua, joista kaikki ovat olleet ystävyysotteluja.
Darwin Machís

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Darwin Daniel Machís Marcano
Syntymäaika: 7. helmikuuta 1993 (ikä 31)
Syntymäpaikka: Tucupita, Venezuela
Pelipaikka: hyökkääjä
Pituus: 170 senttimetriä
Seura
Seura: Real Valladolid
Seurat
| Vuodet | Seura | O | (M) |
| 2011–2012 | Mineros de Guayana | 28 | (8) |
| 2012–2015 | Granada B | 49 | (17) |
| 2012–2018 | Granada | 40 | (14) |
| 2013 | → Vitória Guimarães B | 8 | (1) |
| 2013 | → Vitória Guimarães | 3 | (0) |
| 2014 | → Hércules | 3 | (0) |
| 2015–2016 | → Huesca | 38 | (9) |
| 2016–2017 | → Leganés | 27 | (1) |
| 2018–2019 | Udinese | 13 | (0) |
| 2019 | → Cádiz | 15 | (8) |
| 2019–2022 | Granada | 93 | (16) |
| 2022– | Juárez | 0 | (0) |
Maajoukkue
| 2011– | Venezuela | 48 | (11) |
 Seurajoukkueuran tilastot kattavat vain kansalliset sarjat, päivitetty 16. kesäkuuta 2022.  Maajoukkueuran tilastot päivitetty 15. elokuuta 2024.
Darwin Machís (s. 7. helmikuuta 1993 Tucupita) on venezuelalainen jalkapalloilija. Hän on pelipaikaltaan hyökkääjä. Hän edustaa espanjalaisseura Real Valladolidia. Hän on edustanut myös Espanjassa Granadaa ja lainasopimuksilla Hérculesta, Huescaa, Leganésia ja Cádizia, Portugalissa lainasopimuksella Vitóriaa, Italiassa Udinesea sekä Meksikossa Juárezia.
Machís pelasi Venezuelan maajoukkueessa ensimmäisen maaottelunsa joulukuussa 2011. Säännöllisesti hän on pelannut maajoukkueessa vuodesta 2017 alkaen. Hän on pelannut heinäkuun 2024 loppuun mennessä 48 maaottelua ja tehnyt niissä 11 maalia, joista kaksi vuoden 2019 Copa Américan alkulohko-ottelussa Boliviaa vastaan.
Carrus Fifty

Carrus Fifty
Carrus Fifty on Carruksen valmistama linja-autokori. Sitä valmistettiin sekä Volvon että Scanian alustoille. Sarjaa on korvattu uudemmilla malleilla, jotka ovat vähäpäästöisempiä.
Christoph Schlingensief

| Christoph Schlingensief |
| --- | --- |
 Christoph Schlingensief, Wien 2009.
Henkilötiedot
Syntynyt: 24. lokakuuta 1960 Oberhausen Saksan liittotasavalta
Kuollut: 21. elokuuta 2010 (49 vuotta) Berliini, Saksa
Ammatti:  elokuva- ja teatteriohjaaja
Puoliso:  Aino Laberenz
Aiheesta muualla
Viralliset kotisivut
IMDb
Elonet
Christoph Schlingensief (24. lokakuuta 1960 Oberhausen, Saksan liittotasavalta – 21. elokuuta 2010 Berliini, Saksa) oli saksalainen elokuva- ja teatteriohjaaja.
Schlingensief aloitti uransa elokuvaohjaajana mutta siirtyi myöhemmin teatteri- ja oopperaohjaajaksi. Hän työskenteli muun muassa Bayreuthin Wagner-juhlilla. Julkisuudessa hänet tunnettiin erityisesti provokaatioistaan, joista tunnettu on muukalaisvihan teeman esiintuominen Wienissä. Wienin keskustassa oli kontti, johon hän sijoitti pakolaisia ja kysyi, kuka karkotetaan ensimmäisenä.
Sairastuttuaan keuhkosyöpään 2008 hän otti aiheekseen sairauden ja kuolemanpelon. Sairastumisen jälkeen hän työskenteli yhä täysitehoisesti, muun muassa suunnitteli Burkina Fasoon kulttuurikylän. Sen suunnittelee arkkitehti Francis Kéré, ja rakentamista tukee muun muassa kirjailija Henning Mankell.
Hänen viimeisiä töitään olivat Mea Culpa, Die Kirche der Angst ja Remdoogo – Via Intoleranzza II.
Schlingensiefin puoliso oli hänen pitkäaikainen työtoverinsa, Suomessa syntynyt pukusuunnittelija ja teatterilavastaja Aino Laberenz, jonka kanssa hän avioitui elokuussa 2009.
Aiheesta muualla

Kuvia tai muita tiedostoja aiheesta Christoph Schlingensief Wikimedia Commonsissa
Sitaatteja aiheesta Christoph Schlingensief Wikisitaateissa
Satu Taskinen: Maailma vapautena – Christoph Schlingensiefin haastattelu, Nuori Voima -lehti 2–3/2010
Christoph Schlingensiefin sivusto
"Ich habe keinen Bock auf Himmel", haastattelu, Spiegel Online, 15.12.2008
Daniel Andersson (jääpalloilija)

| Daniel Andersson> Henkilötiedot |
| --- | --- |
Syntynyt: 18. toukokuuta 1983 (ikä 41) Nässjö
Jääpallon pelaaja
Lempinimi:  Danne
Pituus:  178 cm
Seura:   Villa Lidköping BK
Pelipaikka:  hyökkääjä
| Urheilijan ura> Junioriseurat |
| --- | --- | --- | --- |
1999-2002: Nässjö IF
Seurat
| Vuodet | Seura | O | (M) |
| 2002-2004 |  Villa Lidköping BK |  |  |
| 2005–2006 |  Edsbyns IF |  |  |
| 2006–2007 |  Zorki |  |  |
| 2007- |  Villa Lidköping BK |  |  |
Maajoukkue
| 2004- | Ruotsi |  | () |
 Seurajoukkueuran tilastot kattavat vain kansalliset sarjat, päivitetty 26. tammikuuta 2013.  Maajoukkueuran tilastot päivitetty 26. tammikuuta 2013.
Daniel Andersson, syntynyt 18. toukokuuta 1983, on en ruotsalainen jääpalloilija. Andersson aloitti  jääpallouransa kaudella 1999/2000 juniorivuosien seurassaan Nässjö IF, jossa hän pelasi aina vuoteen 2002. Sen jälkeen hän siirtyi Lidköpingin Villa-Lidköping BK:hon kahdeksi kaudeksi, josta siirtyi kaudeksi Edsbyn IF:ään ja edelleen Venäjän sarjaan Krasnogorskin Zorkiin. Sen jälkeen hän palasi Ruotsiin pelaten vuodesta 2007 alkaen Lidköpingissä.
Andersson on pelannut seitsemät MM-kisat ja saavuttanut niissä neljä maailmanmestaruutta (2005, 2009, 2010, 2012).
Daniel Andersson on valittu jääpallon vuoden pelaajaksi kaudella 2013.
Saavutukset

Maajoukkueessa
2 MM-kultaa: 2010 ja 2012,
3 MM-hopeaa: 2007, 2008, 2013 ja 2014,
MM-pronssi: 2011.
Seurajoukkueessa
2 Ruotsin mestaruutta: 2005 ja 2006 Edsbyn riveissä,
Venäjän mestaruushopeaa: 2007 Zorkin riveissä.
Henkilökohtaisesti
Ruotsin vuoden pelaaja: 2013
Carl Graebe

Carl Graebe 1890-luvulla.
Carl James Peter Graebe (24. helmikuuta 1841 Frankfurt am Main – 19. tammikuuta 1927 Frankfurt am Main, Saksa) oli saksalainen kemisti. Hän oli professori Königsbergissä 1870 ja Genevessä 1879. Hän kehitti 1869 yhdessä Carl Theodore Liebermannin kanssa alitsariini-väriaineen synteettisen valmistuksen antraseenista. Sittemmin synteettinen alitsariini on kokonaan syrjäyttänyt käytöstä värimataran luonnollisen väriaineen. Graeben teosten muita aiheita ovat ftaalihappo-, naftaliini-, antraseeni- ja fenantreenijohdannaiset.
Carl Graebe, 1860.
Aiheesta muualla

Kuvia tai muita tiedostoja aiheesta Carl Graebe Wikimedia Commonsissa
Carrus City

Carrus City Volvo B10MA -alustalla.
Carrus City on Carruksen vuosina 1993–2001 valmistama korkealattiainen kaupunkibussi, joka on identtinen Carrus City L:n, Carrus City U:n ja Carrus City M:n kanssa. Mallin valmistus alkoi vuonna 1993, kun Wiima K202:n valmistus päättyi.
Mallista on myös nivelversio, jota ei ole käytössä Suomessa, ja jota valmistettiin vain Volvon alustoille. Sitä valmistettiin Wiiman tehtaalla Vantaalla ja Carruksen tehtaalla Wrocławissa Puolassa. Suurin osa busseista valmistettiin Vantaalla. Tavallista versiota valmistettiin pääasiassa Volvo B10M -alustalle ja nivelversiota Volvo B10MA -alustalle. Volvo B10M(A) alustoille tehdyissä autoissa on keskimoottori ja muissa takamoottori.
Suomessa Carrus Cityä ovat käyttäneet muun muassa Helsingin Bussiliikenne ja toinen sen edeltäjistä Suomen Turistiauto, Pohjolan Liikenne ja Koiviston Auto -yhtymään kuuluva Porvoon Liikenne sekä Oulaisten liikenne.
Bubba Sparxxx

| Bubba Sparxxx |
| --- | --- |
 Bubba Sparxxx vuonna 2008.
Henkilötiedot
Koko nimi:  Warren Anderson Mathis
Syntynyt: 6. maaliskuuta 1977 (ikä 47)
Muusikko
Taiteilijanimi:  Bubba Sparxxx 
Laulukielet:  englanti
Tyylilajit:  rap
Levy-yhtiöt:  New South Entertainment Backroad Records
Aiheesta muualla
www.bubbasparxxx.com
  [ Muokkaa Wikidatassa ] [ ohje ]  
Warren Anderson Mathis (s. 6. maaliskuuta 1977), taiteilijanimeltään Bubba Sparxxx, on yhdysvaltalainen rap-artisti. Hänen tunnetuimpia kappaleitaan ovat ”Ugly”, ”Deliverance” sekä Ying Yang Twinsin kanssa tehty ”Ms. New Booty”.
Mathis on varttui LaGrange-nimisessä pikkukaupungissa Georgian osavaltiossa. Bubba Sparxxxin debyyttialbumi Dark Days, Bright Lights julkaistiin Yhdysvalloissa 18. syyskuuta 2001. Levyä oli tuottamassa Timbaland.
Diskografia > Albumit

Dark Days, Bright Nights (2001)
Deliverance (2003)
The Charm (2006)
Diskografia > Singlet

| Vuosi | Single | Lista sijoitus> US | Lista sijoitus> US Pop | Lista sijoitus> US R&B | Lista sijoitus> US Rap | RIAA Myynti | Albumilta |  |  |
| --- | --- | --- | --- | --- | --- | --- | --- | --- | --- |
| 2001 | "Ugly" (feat. Timbaland) | 15 | — | 6 | 6 | — | Dark Days, Bright Nights |  |  |
| 2001 | "Lovely" | — | — | 77 | — | — | Dark Days, Bright Nights |  |  |
| 2003 | "Jimmy Mathis" | — | — | 98 | — | — | Delieverance |  |  |
| 2003 | "Deliverance" | 101 | — | 107 | 22 | — | Delieverance |  |  |
| 2003 | "Back in the Mud" | — | — | — | — | — | Delieverance |  |  |
| 2005 | "Hey! (A Lil' Gratitude)" | — | — | — | — | — | The Charm |  |  |
| 2006 | "Ms. New Booty" (feat. Ying Yang Twins) | 7 | 10 | 7 | 3 | Gold | The Charm |  |  |
| 2006 | "Heat It Up" | 103 | — | 57 | 24 | — | The Charm |  |  |
"—" -merkki tarkoittaa, ettei kappale ole sijoittunut listalle
Aiheesta muualla

Bubba Sparxxxin kotisivut
Bubba Sparxxx Myspacessa (englanniksi)
Christoph Schneider

| Christoph Schneider |
| --- | --- |
 Christoph Schneider vuonna 2010.
Henkilötiedot
Syntynyt: 11. toukokuuta 1966 (ikä 58)
Ammatti:  Muusikko
Muusikko
Taiteilijanimi:  Doom
Aktiivisena:  1990-
Tyylilajit:  Industrial metal Neue Deutsche Härte
Soittimet:  rummut, trumpetti
Yhtyeet:  Rammstein Feeling B
Levy-yhtiöt:  Motor Music Republic Slash Universal Music Group
  [ Muokkaa Wikidatassa ] [ ohje ]  
Christoph "Doom" Schneider (s. 11. toukokuuta 1966 Itä-Berliini, Itä-Saksa) on saksalainen rumpali. Hän on tullut tunnetuimmaksi industrial metal -yhtye Rammsteinin rumpalina. Lempinimi Doom tulee tietokonepelistä.